Тхуэмахуэн ирехъу!
Си лъэпкъэгъу лъапIэхэ!
Мэлыжьыхьым и 25-м догъэлъапIэ адыгэ псоми ди зэхуэдэ гуфIэгъуэр — ди Ныпым и махуэр. ЛIэщIыгъуэ куэдым къыпхыкIа ди ныпым и пщIэр нэхъри тIэту, абы и жьауэм дыщIэту, ди Iуэхухэр дэкI зэпыту дыпсэуну Тхьэм жиIэ.
Нобэ адыгэхэр — шэрджэсхэр къэрал куэдым щопсэу икIи лъэпкъым и щэнхабзэр, бзэр, хабзэр хуэсакъыу зэрахъумэр дэни щагъэлъагъуэ, зэрыс щIыналъэхэм зегъэужьыным, ахэр егъэфIэкIуэным я зэфIэкI халъхьэ.
Си гуапэу сынывохъуэхъу ди махуэ лъапIэмкIэ. Ирехъу Адыгэ ныпым и махуэр тхуэугъурлын. Мамырыгъэ, фIыгъуэ, насып, ефIэкIуэныгъэ дэтхэнэ адыгэ унагъуэми мы махуэ лъапIэм Тхьэм къытхудигъакIуэ!
Дунейпсо Адыгэ Хасэм и
ГъэзэщIакIуэ гупым къыбгъэдэкIыу
СЭХЪУРОКЪУЭ Хьэутий.
